Marko Menqoni
Marko Menqoni (it. Marco Mengoni) — italyan müğənni. 2009-cu ilin «X Factor» şousunun italyan versiyasının qalibi. MTV Europe Music Awards-da 2010-cu ilin "Avropanın ən yaxşı artisti" seçilmişdir. 2013-cü ilin Sanremo Musiqi Festivalının qalibi və İtaliyanın «Avroviziya 2013» Mahnı Müsabiqəsində təmsilçisi. Malmödə keçirilən müsabiqədə Markonun ifa etdiyi L'Essenziale mahnısı finalda İtaliyaya 7-ci yeri qazandırdı. 2023-cü ildə Menqoni Sanremo Musiqi Festivalına ikinci dəfə qatılaraq "Due vite" mahnısı ilə yenə festivalın qalibi olur və İtaliyanı Liverpulda keçirilən 2023 Avroviziya Mahnı Müsabiqəsində təmsil edərək 4-cü yerdə qərarlaşır.